open-index/open-wikipedia-markdown huggingface dataset:
Litera Publikasies

**Litera Publikasies** is 'n literêre uitgewersmaatskappy wat in 2000 as ’n onafhanklike klein uitgewery in Pretoria gestig is. Volgens die uitgewer se webwerf het die uitgewer se boeke bekendheid verwerf in die Suid-Afrikaanse boekbedryf om hul gehalte. Litera fokus op die genres biografie, outobiografie, geskiedenis, omgewing en uitgesoekte fiksie. 

Die uitgewery het onlangs na die Wes-Kaap verhuis en word vanaf Somerset-Wes bedryf. In die eerste 16 jaar van Litera se bestaan het die uitgewer die werk van bekroonde skrywers soos T.T. Cloete en George Weideman aangebied. Die uitgewery het volgens sy webwerf al enkele titels in Europa bekendgestel, en het gunstige resensies in internasionale publikasies ontvang. Van die uitgewer se boeke word in buitelandse biblioteke aangetref. *Litera Publikasies* se nuutste titel is ''P.G. du Plessis: Hy was 'n rukkie pagter hier''.

## Verwysings
(55638) 2002 VE95

'''''' is ’n trans-Neptunus-voorwerp (TNV) met ’n absolute magnitude van 5,7.

Die rotasieperiode van  is onbekend, maar dit is waarskynlik tussen ses en nege uur.

## Fisiese eienskappe
Die TNV se grootte word op  geraam; dit is gebaseer op metings van sy termiese uitstraling deur die Herschel-ruimtesterrewag. In sigbare lig is dit effens tot baie rooi (na gelang van verskeie waarnemings) en dit het ’n onbeduidende weerkaatsingspektrum.

Die liggaam se naby-infrarooispektrum is plat, met twee duidelike absorpsiebande van waterys by 1,5 en 2&nbsp;μm. Daar is ’n derde band van onsekere oorsprong naby 2,3&nbsp;μm. Die spektrumbesonderhede van  stem ooreen met dié van 5145 Pholus, ’n sentour.

## Verwysings 
## Eksterne skakels
* 
*15px Hierdie artikel is vertaal uit die Engelse Wikipedia
Hannes Visser

**Hannes Visser** (17 November 1957, Roodepoort - ) is 'n Afrikaanse skrywer, digter en uitgewer. Resensies van dié bundel het reeds op Litnet, Versindaba, en Joan Hambidge se webjoernaal *Woorde wat Weeg* verskyn.

Visser het die uitgewery Turksvy Publikasies in 2020 saam met Marlene Malan, 'n joernalis en taalversorger, op die been gebring. Die uitgewery het in Februarie 2021 met 'n projek begin om 'n digbundel saam te stel met gedigte van gevestigde sowel as opkomende digters wat spesifiek oor die Covid-19-pandemie handel. Die bundel, Maskers en mure met 142 digters se werk, is in samewerking met die Klein Karoo Nasionale Kunstefees (KKNK) en met ondersteuning van die Wes-Kaapse departement van kultuursake en sport, ATKV, ABSA en Jannie Mouton Stigting uitgegee. Die bundel is in Junie 2021 deur die KKNK bekendgestel. Die digter Daniel Hugo was die hoofkeurder en mede-samesteller van die bundel saam met die digter, Francois de Jongh. Visser het 'n voorliefde vir kortverhale en het as deel van Turksvy Publikasies se bydrae tot die ontwikkeling van skrywers, 'n skryfkursus saamgestel wat op die kortverhaalkuns fokus. Visser het in Mei 2023 sy aandeel in Turksvy Publikasies aan sy vennoot oorgedra om hom voltyds aan skryfwerk te wy.  

Visser se boek, *Ligloop as skoene te maklik pas*, het in 2022 verskyn. Dit is 'n lewensafrigtingshandleiding met riglyne oor die oplossing van daaglikse probleme en kommunikasie.

Sy debuutroman, Voorblad, verksyn in September 2023 by Naledi. Dit is 'n misdaadroman met 'n hoernalis as hoofkarakter. Visser werk tans aan 'n volgende roman met dieselfde karakters nadat lesers aangedui het dat hulle graag 'n opvolg wil lees. 

Visser bied ook werksessies in kreatiewe skryfwerk en digkuns aan. Hy is ook 'n geakkrediteerde lewensaftrigter en *Neuro-linguistiese programmering* (NLP) -praktisyn. Hy tree op as motiveringspreker en doen voorlesings en gesprekke uit sy boeke. 

## Verwysings
Bad Cat

**Bad Cat** is 'n animasieﬂiek deur Anima Istanbul wat in 2016 vervaardig is. Die hoofkarakter is 'n lelike, onbeleefd kat met die naam Shero.

Die film is op 5 Februarie 2016 uitgereik, maar voorbereidings is al so vroeg as 2011 getref. Dit is gebaseer op die strokiesverhaal *Kötü Kedi Şerafettin (1996)* van die Turkse tekenaar Bülent Üstün.

Die hoofkarakters is Shero, sy ouer (die naam Tank), asook sy vriende Riza ('n rot), Rifki ('n meeue) en Misscat, met wie hy later trou.

## Storielyn 
Soos die diere wat in die strate woon, het Shero en sy vriende plesier in 'n omgewing van berugte swak gehalte in Istanbul: hulle gaan uit met meisies, hulle voer van tyd tot tyd oormatige alkohol. Maar op 'n gewone dag kruis hul paaie met mense, en dinge word 'n bietjie skreeusnaakse en onverwagte.

## Verwysings 
## Eksterne skakels 
* Amptelike webtuiste
*
Internasionale samelewing

**Internasionale samelewing** is ‘n konsep in Internasionale Verhoudinge wat gebruik word om interaksies tussen en optrede deur state op die wêreldverhoog te verduidelik.

Die term internasionale samelewing stel voor dat verhoudings tussen state gekondisioneer is deur die bestaan van reëls en norme wat die patroon van ‘n samelewing bewerkstellig. Hierdie siening pas die realistiese klem op magspolitiek en internasionale anargie deur die bestaan voorstelling van ‘n samelewing van state eerder as slegs ‘n state stelsel. Dit impliseer dat internasionale verhoudinge deur reëls regeer word en dat hierdie reëls help om internasionale orde te behou. Die hoof instellings wat sosiale integrasie en kulturele samehangendheid bewerkstellig is internasionale wetgewing, diplomasie en internasionale organisasies (Heywood, 2014:9). State vorm ‘n internasionale samelewing wat funksioneer op dieselfde wyse as ‘n samelewing binne ‘n staat. Verder impliseer dit dat state nie slegs in ‘n state stelsel funksioneer nie maar in ‘n breër samelewing van state bestaan waar hulle verantwoordbaar is aan bepaalde norme en reëls.

Hierdie konsep word gebruik om te verwys na die idee dat orde in internasionale politiek deur sosiale verbintenisse tussen state onderhou word. Dit is ‘n manier om verhoudings tussen state te kenmerk (Kaczmarska, 2017). Die idee van ‘n internasionale samelewing word hoofsaaklik aan die ‘‘Engelse Skool” van internasionale verhoudinge van die 1950’s en 1960’s toegeskryf en dit het ‘n belangrike rol gespeel in die vestiging van hierdie denkskool (Brown, 2001). Volgens hierdie idee het ‘n moderne samelewing van state in Europa ontstaan en teen die 19de eeu het hierdie state hulleself erken as ‘n groep wat deur internasionale wetgewing gebonde is. Deur ‘n proses van uitbreiding het die institusionele struktuur van die internasionale samelewing oor die wêreld versprei (Keene, 2014). Hierdie uitbreiding het plaasgevind deur die uitbreiding van reëls en instellings, veral internasionale wetgewing, wat gesien is as die noodsaaklike element van sosiale interaksie tussen state.

## Sien ook 
* Internasionale Verhoudinge
* Internasionale verhoudingsteorie

## Bronnelys 
* Brown, C. 2001. World society and the English School. European Journal of International Relations, 7, 423–441.
* Heywood, A. 2014. Global politics. 2de uitgawe. New York: Palgrave.
* Keene, E. 2014. The standard of ‘civilisation’, the expansion thesis and the 19th-century international social space. Millennium—Journal of International Studies, 42, 651–673.

## Verwysings
Spritz

[duimnael|Spritz in Venesië met [Aperol (links) en Campari (regs)]]
**Spritz** (in Venesiaans ook *spriss* of *spris* genoem) is ’n Italiaanse alkoholiese drankie wat as aptytwekker bedien word en veral in die noordooste van die land gewild is. Dit word berei van prosecco, ’n bitter likeur soos Aperol (op basis van suurlemoene), Campari (kruie), Cynar (artisjokke) of Martini en sprankelwater. Dikwels word ’n lemoen- of suurlemoenskil en ysblokkies bygevoeg.

Spritz het in die 19de eeu gedurende die Oostenrykse bewind in Venesië ingang gevind tot Venesiaanse kroeë en het sy etimologiese oorsprong in die Oostenryks-Duitse term *Gespritzter* wat na wyn of vonkelwyn met sprankelwater verwys.

Die *International Bartenders Association (IBA)* het die drankie in 2011 amptelik as skemerkelkie gelys onder die naam *spritz veneziano*.

## Verwysings 
## Eksterne skakels 
* *The New York Times, 5 Oktober 2010: The Spritz, a Venetian Staple, Is Welcomed Abroad*
;Media
* *YouTube.com: Liquor.com - Curbside cocktails. Venice, Aperol Spritz*
* *Good Housekeeping UK: How to make the perfect Aperol Spritz (met videoresep vir Aperol Spritz trifle)*
Morgenster-sendingstasie

**Morgenster** onder beheer van die Reformed Church of Zimbabwe is een van die bekendste sendingstasies in Afrika.

## Ligging 
Dit lê in Masjonaland, slegs 'n 7&nbsp;km suidoos van die argeologiese terrein bekend as die Zimbabwe-ruïnes (Groot-Zimbabwe), 35&nbsp;km suidoos van Masvingo (voorheen bekend as Fort Victoria) en oos van Bulawayo. Dit is by die koördinate 20° 18′ 26″ suid en 30° 55′ 52.32″ oos en 1&nbsp;219&nbsp;m bo seevlak.

## Instellings 
Hierdie sendingstasie word as 'n model voorgehou vir sendelinge en sendinggenootskappe. Dit beskik oor 'n hospitaal, lasaret, laer- en hoërskool, geriewe vir die opleiding van verpleegsters, onderwysers, evangeliste (sedert 1925), dowes, blindes, doofstommes en dominees (sedert 1936). Selfs tersiêre onderrig in samewerking met die Universiteit van Stellenbosch word aangebied. 'n Drukpers op die perseel voorsien baie van die onderrigmateriaal. Die oorspronklike sendingpos het metterjare in 'n dorpie ontwikkel.

## Geskiedenis 
Andries Adriaan (Andrew) Louw (1862–1956) het op 9 September 1891 by Mugabe se berg in Banyailand (nou Masjonaland) aangekom en namens die N.G. Kerk met sendingwerk daar begin. Hy en sy vrou Cini Malan ('n ouer suster van D.F. Malan) het 'n handleiding vir en 'n woordeboek in die Chikaranga-taal saamgestel en die Bybel in daardie taal vertaal. Later het dr. John Helm by hulle aangesluit en 'n hospitaal vir melaatses opgerig. Alhoewel die N.G. kerk in 1977 alle sendingwerk en eiendomme in Masjonaland aan die Reformed Church of Zimbabwe oorgedra het, ondersteun verskeie N.G. gemeentes in Suid-Afrika die werk daar deur die Morgenster Vennootskap en die Henry Murray Gedenkfonds.

## Besienswaardighede 
* By die ingang tot die sendingstasie staan twee unieke vingerrotse van graniet en vorm so 'n natuurlike baken.
* In 1941 het die goewerneur van Suid-Rhodesië, sir Herbert Stanley, op die terrein 'n brons plaat onthul om die 50-jarige bestaan van die sendingstasie te herdenk.
* Ds. A.A. Louw het in dieselfde jaar 'n 3&nbsp;m hoë “kers” wat met elektrisiteit werk onthul om die Bybelvertaling te vier.

## Bibliografie 
* Clements, Frank: This is our land. Salisbury: Baobab Books, 1964.
* Standard Encyclopaedia of Southern Africa, deel 7. Kaapstad: Nasou, 1972. 
* www.rhodesianstudycircle.org.uk
Wi-Fi

**Wi-Fi** is ’n groep radiotegnologieë wat algemeen gebruik word vir die koordlose koppeling van ’n netwerk toestelle en is op die IEEE 802.11-groep standaarde gebaseer. "Wi-Fi" is ’n handelsmerk van die Wi-Fi Alliance, wat die gebruik van die term "Wi-Fi-gesertifiseerd" beperk tot produkte wat toetse vir bedryfbaarheidsertifisering suksesvol voltooi het. Wi-Fi gebruik verskeie dele van die IEEE 802-protokolgroep en is ontwerp om glad te werk saam met die koordprotokol Ethernet.

thumb|links|Voorstelling van ’n toestel wat inligting koordloos na ’n ander toestel stuur om ’n dokument te druk.
Toestelle wat Wi-Fi-tegnologie kan gebruik, sluit in skootrekenaars, slimfone, tabletrekenaars, slim-TV-stelle, drukkers, digitale oudiospelers, digitale kameras, motors en hommeltuie. Versoenbare toestelle kan oor Wi-Fi met mekaar verbind word deur ’n koordlose toegangspunt sowel as gekoppelde Ethernet-toestelle, en kan gebruik word om toegang tot die internet te kry. So ’n toegangspunt (’n kuberkol of *hotspot* genoem) het ’n omvang van sowat 20&nbsp;m binnenshuis en ’n groter omvang buitenshuis. ’n Wi-Fi-gebied kan so klein soos ’n enkele kamer wees wat radiogolwe blokkeer, of so groot soos verskeie vierkante kilometers deur die gebruik van talle oorvleuelende toegangspunte.

Die verskillende weergawes van Wi-Fi word deur verskeie IEEE 802.11-protokolstandaarde gespesifiseer, met die verskillende radiotegnologieë wat die omvang, golfbande en snelhede wat bereik kan word, bepaal. Wi-Fi gebruik meestal die 2,4 GHz- ultrahoë frekwensie (UHF) en 5 GHz superhoë frekwensie (SHF)-ISM-bande. Hulle is in verskillende kanale verdeel en elke kanaal kan tegelykertyd deur verskeie netwerke gedeel word. Baie algemene materiale absorbeer hierdie golflengtes, wat die omvang verder beperk, maar neig om versteurings tussen verskillende netwerke in digbewoonde gebiede te verminder. Sommige weergawes van Wi-Fi wat geskikte hardeware gebruik, kan ’n spoed van meer as 1&nbsp;gigabis per sekonde bereik.

Wi-Fi is potensieel kwesbaarder vir aanvalle as koordnetwerke, want enigiemand binne die omvang van ’n netwerk met ’n koordlose beheerder kan toegang probeer kry. Wi-Fi Protected Access (WPA) is ’n groep tegnologieë wat geskep is om inligting oor Wi-Fi-verbindings te beskerm. 

## Verwysings 
## Eksterne skakels
*
*15px Hierdie artikel is vertaal uit die Engelse Wikipedia
Lubrański Akademie

duimnael|200px|Lubrański Akademie
Die **Lubrański Akademie** (Pools: Akademia Lubrańskiego; Latyn: Collegium Lubranscianum) was 'n universiteits-kollege wat in 1518 deur biskop Jan Lubrański in Poznań gestig is. Dit was die eerste skool in Poznań wat tersiêre opleiding aangebied het, maar was nie 'n volle universiteit nie.

## Geskiedenis
Die akademie se eerste rektor was die Poznańse humanis Tomasz Bederman. Grzegorz van Szamotuły was ook 'n prominente lektor.

Die *Lubrański Akademie* het daarna gestreef om onafhanklikheid te verkry van die Kraków Akademie, maar is uiteindelik getransformeer na 'n fakulteit van die Akademie. Voor die stap het die Lubrański Akademie uit ses skole bestaan: filosofie, logika, wiskunde, tale (Latyn, Grieks, regte en retoriek.

Die akademie se hoofgebou is in die 17de en 18de eeu herontwerp. In 1780 het die Akademie saamgesmelt met die Jesuïeteinstelling, Collegium Posnaniae. Vandag huisves die Lubrański Akademie se geboue die museum van die Rooms-Katolieke Aartsbisdom van Poznań.

## Alumni
duimnael|200px|*Stigting van die Lubrański Akademie in Poznań* deur Jan Matejko

* Józef Struś - wetenskaplike en burgemeester van Poznań.
* Klemens Janicki - digter
* Łukasz Opaliński - digter en skrywer
* Jan Śniadecki - astroloog en geleerde

## Verwysings
* Encyklopedia Polski, bl. 12.
* K. Mazurkiewicz, *Początki Akademji Lubrańskiego w Poznaniu (1519 - 1535). Przyczynek do dziejów rozwoju nauk humanistycznych w Polsce*, Poznań 1921
* J. Nowacki, *Akademia Lubrańskiego*, Kronika Miasta Poznania 1999, nr 2
* M. Nowicki, *Profil wychowawczy Akademii Lubrańskiego na tle sporu Krzysztofa Hegendorfera z Grzegorzem Szamotulczykiem*, in *Ku źródłom wartości*, red. P. Orlik, Poznań 2008, bl. 327–334
* M. Nowicki, *Vir orator czy vir probus, czyli problem recepcji antycznych wartości wychowawczych w programie wychowawczym Akademii Lubrańskiego*, in *Ku źródłom wartości*, a cura di P. Orlik, Poznań 2008, bl. 313–326
* M. Nowicki, *Stan badań nad dziejami Akademii Lubrańskiego*, Biuletyn Historii Wychowania 24 (2008), bl. 107–120
* M. Nowicki, The educational activity of Lubrański Academy in 17th and 18th century, Poznań 2011
* L. Sieciechowiczowa, *Życie codzienne w renesansowym Poznaniu 1518-1619*, Warszawa 1974
* D. Żołądź-Strzelczyk, *Academia Lubransciana*, Kronika Miasta Poznania 1999, nr 2
Johannesburg Parkstasie

**Parkstasie****Treinstasie**
250px
----
**Adres**

Rissikstraat, Johannesburg 
----
**Opgerig**

1897

duimnael|links|260px|Spoorlyne buite Parkstasie geleë.
**Johannesburg Parkstasie** is die sentrale treinstasie in Johannesburg, Suid-Afrika, en die grootste spoorwegstasie in Afrika. Dit is geleë tussen Johannesburg se Sentrale Sakegebied en Braamfontein, in die blok begrens deur Rissik-, Wolmarans-, Wanderers- en Noordstrate. Parkstasie lê op die hooflyn van die Witwatersrand wat oos-wes van Germiston na Randfontein loop. Die eerste vier stasies na die ooste is Doornfontein, Ellispark, Jeppe en George Goch-stasies.

Parkstasie is die middelpunt van die Witwatersrandse Metrorail-netwerk, met daaglikse pendeltreindienste wat wes ry na Carletonville, Randfontein, Krugersdorp en Soweto; oos na Springs, Nigel en Daveyton; noord na Pretoria (via Germiston en Kemptonpark) en suid na Vereeniging. Parkstasie is ook die terminus van Shosholoza Meyl langafstanddienste na Kaapstad, Durban, Port Elizabeth, Oos-Londen, Bloemfontein via Kimberley, Komatipoort via Nelspruit en Musina via Polokwane.

Die suidelike terminus van die Gautrain-hoëspoedtrein is ondergronds geleë, in 'n afsonderlike stasie langs die bestaande hoofstasie.

## Verwysings 
## Eksterne skakels 
*Amptelike Gautrein-webwerf
Aviv Kochavi

**Aviv Kochavi**, Hebreeus: אביב כוכבי , (gebore 23 April 1964) is 'n Israelse generaal. Hy was van 15 Januarie 2019 tot 16 Januarie 2023 die bevelvoerder van die Israelse Weermag (*Ramatkal*). Hy het Gadi Eisenkot opgevolg en is op sy beurt deur Herzi Halevi opgevolg.

Kochavi het in sy geboortedorp, Kiryat Bialik, opgegroei, 'n stad noordoostelik van Haifa.

In 1982 het hy in die militêre diens getree, by die valskermbrigade aangesluit en 'n offisier geword.

Hy het aan die Eerste en die Tweede Intifada deelgeneem, die oorloë in Libanon in 1982 en 2006 asook aan militêre operasies in die Gasastrook.

Kochavi was die bevelvoerder van verskeie eenhede. So was hy in 2005 die Gasa divisie se bevelvoerder gewees en het die divisie se operasies gelei. Van 2010 tot 2014 was hy die hoof van die militêre intelligensiediens Aman gewees, van 2014 tot 2017 van die noordelike kommando en van 2017 tot 2019 die weermag se adjunk-bevelvoerder.

Kochavi het filosofie aan die Hebreeuse Universiteit van Jerusalem studeer. Hy het ook bestuurskunde aan die Harvard-universiteit en internasionale betrekkinge aan die Johns Hopkins-universiteit studeer.

Hy is getroud, het drie dogters en is 'n vegetariër.

## Eksterne skakels 
* Who is Major General Aviv Kochavi?, *Arutz Sheva*, 26 Oktober 2018
* Aviv Kochavi takes reins from Gadi Eisenkot as IDF chief of staff, *The Times of Israel*, 15 Januarie 2019
Minimale staat

Die **minimale staat** is ‘n siening van die staat in Politieke Wetenskap.

Die minimale staat is die ideaal van klassieke liberaliste wat ten doel het om te verseker dat individue die grootste moontlike vryheid geniet. Hierdie siening van die staat ontstaan uit sosiale kontrak-teorie en het ‘n negatiewe beeld van die staat. Van hierdie perspektief is die staat se waarde opgesluit in die kapasiteit van die staat om menslike optrede te beperk en dus te verhoed dat individue die regte en vryhede van ander skend. 

Die staat is slegs ‘n beskermende liggaam met die kern funksie om ‘n raamwerk van vrede en sosiale orde te skep waarin burgers kan lewe soos hulle self verkies. John Locke, wat ‘n voorstaander van hierdie tipe staat was het dit met ‘n nagwag vergelyk wat slegs moet intree wanneer orde bedreig word.

Die minimale staat het drie kern funksies. Eerstens bestaan die staat om binnelandse orde te handhaaf. Tweedens moet die staat verseker dat kontrakte en vrywillige ooreenkomste tussen burgers afgedwing word. Laastens moet die staat beskerming teen eksterne aanval bied. Dit beteken dat die institusionele apparaat van die minimale staat beperk is tot ‘n polisiemag, ‘n regstelsel en ‘n weermag. Alle ander verantwoordelikhede, hetsy ekonomies, sosiaal, kultureel, moreel of enige ander soort, behoort aan die individu en is deel van burgerlike samelewing (Heywood, 2013:67). 

Vanuit die liberalis se oogpunt is staatsinmenging in die persoonlike lewe van die individu ongewenste optrede. ‘n Minimale staat is opreg liberaal vanuit die idee dat die staat geen morele waardes afdwing op burgers nie en nie inmeng in die private sake van burgerlike samelewing nie (Bloor). Die idee van die minimale staat as die enigste geregtige staat word sterk met die libertinisme verbind en veral met Robert Nozick wat ‘n minimale staat voorstaan in sy boek *Anarchy, State and Utopia* van 1974.

## Bronne 
* Heywood, Andrew. 2013. Politics. 4de uitgawe. New York: Palgrave.
* Bloor, K. Minimal State (Liberalism). https://www.tutor2u.net/politics/reference/minimal-state-liberalism [Datum van gebruik: 25 Mei 2019]
IMAX

duimnael|250px|Die IMAX-logo.

**IMAX** is ’n stelsel hoëresolusiekameras, ,  en  wat daarvoor bekend is dat hulle baie groot skerms gebruik met ’n aspekverhouding van 1,4:1, asook steil stadiontipe sitplekvloere. Graeme Ferguson, Roman Kroitor, Robert Kerr en William C. Shaw was die medestigters van wat die IMAX Corporation sou word (dit is in September 1967 as Multiscreen Corporation, Limited gestig). Hulle het die eerste IMAX-projeksiestandaarde in die laat 1960's tot vroeë 1970's in Kanada begin. 

duimnael|links|180px|’n IMAX-projektor met ’n horisotale filmspoel.
Anders as gewone projektors word die film horisontaal gewys sodat die beeld se breedte groter is as die breedte van die film. Toe IMAX bekend gestel is, was dit ’n radikale verandering in die rolprentbedryf. Die effens geboë skerm was sewe verdiepings hoog (~23&nbsp;m, met die hoogste een wat byna 36&nbsp;m hoog was.) Die steilte van die sitplekvloer en ’n klankstelsel wat die stelsels in die gewone teaters van destyds ver oortref het, het gesorg vir ’n kykervaring soos min. 

In die dekades daarna het IMAX ontwikkel om stereoskopiese "3D"-rolprente te vertoon, wat in Januarie 1998 ingestel is, en daarna digitale rolprente. Van Mei 1991 af is ’n liggamlike ervaring in sommige teaters bygevoeg deur die sitplekke op bewegende platforms soos dié van ’n pretparkrit te monteer. Beeldgehalte is egter ingeboet met die oorskakeling na digitaal. Op die groot skerms was dié verlies aan beeldgehalte baie duideliker, en baie teaters is toe gebou met aansienlik kleiner skerms, maar steeds onder die handelsnaam IMAX. Dit is deur sommige mense as negatief ervaar, want die onderskeid is nie aan die publiek bekend gemaak nie. IMAX se kleinste skerm was selfs net ’n tiende van die grootste een, en steeds het hulle dieselfde handelsnaam gebruik. 

Sedert 2002 is ’n paar rolprente na die IMAX-formaat omgeskakel om in IMAX-teaters vertoon te word, en sommige is (gedeeltelik) deur IMAX geskiet. Teen laat 2017 was daar 1&nbsp;302 IMAX-teaters in 75 lande, waarvan minder as ’n kwart die vermoë gehad het om 70&nbsp;mm-film te vertoon teen die resolusie van die groot formaat soos dit oorspronklik beplan is.

## IMAX-teaters

Beeld:OntarioPlaceCinesphere.jpg|Die eerste IMAX-teater, in Toronto, Kanada
Beeld:Keong Emas.jpg|Jakarta, Indonesië
Beeld:IMAX 3D.jpg|Myrtle Beach, Suid-Carolina
Beeld:IMAX Chattanooga.jpg|Chattanooga, Tennessee.
Beeld:BFI London IMAX at night.jpg|Londen, Brittanje
Beeld:IMAX Sacramento, CA.JPG|Sacramento, Kalifornië.
Beeld:Warsaw-Poland IMAX.jpg|Warschau, Pole.
Beeld:IMAX 3D Eilat.jpg|Eilat, Israel
Beeld:Bucharest IMAX Samsung Theatre.JPG|Boekarest, Roemenië
Beeld:Imax theatre melbourne.jpg|Melbourne, Australië
Beeld:SAIMAX.JPG|San Antonio, Texas
Beeld:IMAX Theater - Wright Patt USAF Museum - Side View.jpg|Dayton, Ohio
Beeld:Glasgow Science Centre and Tower.jpg|Glasgow, Skotland
Beeld:IMAX Exterior.jpg|Tampa, Florida

## Verwysings 
## Eksterne skakels
*
* 15px Hierdie artikel is vertaal uit die Engelse Wikipedia
Uitgebreide periodieke tabel

’n **Uitgebreide periodieke tabel** teoretiseer oor chemiese elemente buiten dié wat in die periodieke tabel bekend is en tot by oganesson as stabiel bewys is. Laasgenoemde element voltooi die sewende periode (ry) by atoomgetal (*Z*) 118.

As verdere elemente met hoër atoomgetalle ontdek word, sal hulle in bykomende periodes geplaas word wat op so ’n manier uitgelê is (nes met die bestaande periodes) dat hulle periodies herhalende neigings in die eienskappe van die betrokke elemente toon. Enige bykomende periodes sal na verwagting meer elemente bevat as die sewende periode, omdat hulle waarskynlik ’n bykomende, sogenaamde "g-blok" sal hê wat minstens 18 elemente sal bevat met gedeeltelik gevulde g-orbitale in elke periode. Glenn T. Seaborg het in 1969 ’n agtste periode met hierdie blok voorgestel. 

Die eerste element van die g-blok sal waarskynlik die atoomgetal 121 en dus die sistemiese elementnaam unbiunium hê. Geen so ’n element is al sinteties vervaardig of in die natuur opgespoor nie.

Vanweë onsekerhede en verskille in voorspellings van die chemiese en fisiese eienskappe van elemente ná 120, is daar tans geen konsensus oor hul plasing in die uitgebreide periodieke tabel nie.

Elemente in dié streek is waarskynlik hoogs onstabiel wat radioaktiewe verval betref en sal alfaverval of spontane splyting ondergaan met uiters kort halveertye, hoewel gehipotetiseer word dat element 126 binne ’n eiland van stabiliteit val wat teen splyting bestand is, maar nie teen alfaverval nie. Ander eilande van stabiliteit ná die bekende elemente is ook moontlik, insluitende een wat naby element 164 voorspel word, maar die omvang van stabiliserende effekte van geslote kernskille is onseker. Dit is onduidelik hoeveel elemente ná die verwagte eiland van stabiliteit fisies moontlik is, of periode agt voltooi is en of daar ’n periode nege is. 

## Struktuur van ’n uitgebreide tabel
Daar is tans geen konsensus oor die plasing van elements ná unbinilium (atoomgetal 120) op die periodieke tabel nie. Die tabel hieronder wys een moontlikheid vir die voorkoms van die agtste periode, met die plasing van elemente hoofsaaklik gebaseer op hul voorspelde chemiese samestelling.

## Sien ook
* Periodieke tabel

## Verwysings 
## Eksterne skakels
*15px Hierdie artikel is vertaal uit die Engelse Wikipedia
Kanthan Pillay

**Kanthan Pillay** is 'n Suid-Afrikaanse politikus en akademikus en leier van die Capitalist Party of South Africa (ZACP).

## Eksterne skakel 
* 
*
Lockheed F-117 Nighthawk

Die **Lockheed Martin F-117 Nighthawk** is 'n Amerikaanse bomwerper en grondaanvalsvliegtuig. Daar word verkeerdelik na hom verwys as 'n *stealth fighter*. Dit is die wêreld se eerste vliegtuig wat ontwerp is met lae radarsigbaarheid en verrassingstegnologie. Die *Nighthawk* kan ongemerk hoërisikoareas binnedring en dan met groot presisie lasergeleide missiele afvuur teen vyandelike teikens. Lockheed het die *Nighthawk* ontwikkel nadat hulle reeds in 1975 begin met die ontwikkeling van verrassingstegnologie. Ontwikkeling het in 1978 begin en die prototipe het sy nooiensvlug op 18 Junie 1981 onderneem. Die vliegtuig is eers in 1988 amptelik aan die publiek bekend gestel.

Die eerste F-117A is in 1982 afgelewer. Die Amerikaanse Lugmag se *Air Combat Command* se eerste eenheid wat met die *Nighthawk* toegerus was is die 4450ste Taktiese groep. Hulle was operasioneel in Oktober 1983. Die laaste van die bestelling van 59 vliegtuie is in Julie 1990 afgelewer. *Lockheed* het ook vyf toetsvliegtuie gebou.

## Verrassingstegnologie 
Alle oppervlaktes en rantprofiele is geoptimaliseer om vyandelike radar in noubandstrale te reflekteer, weg vanaf die vyandelike radar se basis. Alle deure en openinge se voorste en agterste rante is saagtandvormig. Die vliegtuig is hoofsaaklik van aluminium vervaardig met titaan wat gebruik is vir die motors en gasuitlate van die motors. Die buitenste oppervlakte is bedek met radarabsorberende materiaal.

Die vliegtuig gebruik ook nie radar vir navigasiedoeleindes of om wapens te gelei nie. Dit gebruik 'n vorentoe gerigte infrarooi en ondertoe gerigte laserstelsel, verskaf deur Raytheon.

Die F-117A word aangedryf deur twee lae-verbyvloei *General Electric* F404-GE-F1D2 turbowaaiermotors. Die reghoekige luginlate weerskante van die vliegtuig het roosters wat bedek is met radarabsorberende materiaal. Die wye en plat struktuur van die motoruitlate verminder die kans dat infrarooi- en radartoestelle dit kan bespeur. Die twee groot stertvinne lê skuins na buite om 'n obstruksie te vorm vir infrarooi en radartoestelle wat die uitlaatgasse kan bespeur.

Voor 'n vlug word alle missiedata afgelaai na 'n IBM AP-102 missiebeheerrekenaar wat geïntegreer word met die navigasie- en vlugbeheerstelsels; dit verskaf 'n ten volle geoutomatiseerde vlugbestuurstelsel. Nadat die vliegtuig opgestyg het neem die beheerstelsel beheer oor en die vlieënier neem eers weer beheer oor wanneer die teiken fisies gesien kan word.
Parasite (2019-rolprent)

**Parasite** (Hangul: *기생충*) is 'n swartkomedie rolprent geregisseer deur Bong Joon-ho. Die draaiboek is deur Bong Joon-ho geskryf.

Dit het die Palme d'Or gewen by die 2019 Cannes-rolprentfees, die eerste Koreaanse film om die toekenning te ontvang.

## Verhaal 
Ki-taek en sy werklose gesin het geld nodig. Hulle woon in 'n beknopte en donker ondergrondse woonstel sonder toegang tot Wifi. Sy kinders besluit eendag om 'n diploma te vervals sodat die seun Ki-woo die privaat onderwyser van Da-hye, dogter van die ryk Park-gesin, kan vervang. Wanneer Ki-woo in die wêreld van die ryk gesin beland, misbruik hy sy nuwe posisie om sy gesinslede te help om daar werk te kry.  Terwyl hulle voorgee dat hulle mekaar nie persoonlik ken nie, betree familielede van die tyd die luukse huis van die Park-gesin. Hul nuwe bestaan gaan egter nie soos beplan nie. Hulle is parasiete in die lewe van die ryk gesin, maar dit blyk ook die ryk gesin is parasiete wat op die armes teer.

## Rolverdeling 
* Park So-dam
* Choi Woo-shik
* Lee Sun-kyun
* Jo Yeo-jeong
* Song Kang-ho
* Jang Hye-jin

## Vrystelling 
duimnael|Regisseur en rolspelers by 'n pers geleentheid.

Die rolprent het sy wêreldpremie by die 2019 Cannes-rolprentfees gehad op 21 Mei 2019. Dit was op 30 Mei 2019 in Suid-Korea vrygestel.

## Verwysings 
## Eksterne skakels 
*
Vlugtigheid (planetologie)

thumb|’n Model van die binnekant van Jupiter met ’n rotsagtige kern en ’n diep laag metallieke waterstof.

**Vlugtigheid** verwys in planetologie na die groep chemiese elemente en samestellings met ’n lae kookpunt wat met planete en mane se kors en atmosfeer verbind word. Voorbeelde sluit in stikstof, water, koolstofdioksied, ammoniak, waterstof, metaan en swaeldioksied. In astrogeologie beslaan hierdie samestellings in hul vastestoftoestand dikwels groot dele van die kors van mane en dwergplanete.

In teenstelling met vlugtige stowwe is elemente en samestellings met ’n hoë kookpunt bekend as vuurvaste stowwe.

Wetenskaplikes klassifiseer dikwels vlugtige stowwe met uiters lae smeltpunte, soos waterstof en helium, as gasse (soos in die term "gasplaneet"), terwyl dié met smeltpunte bo sowat 100&nbsp;K () yse genoem word. Die terme "gas" en "ys" kan in hierdie konteks toegepas word op samestellings wat óf vaste stowwe óf vloeistowwe óf gasse is. Jupiter en Saturnus is daarvolgens gasreuse en Uranus en Neptunus ysreuse, selfs al is die groot meerderheid van die "gas" en "ys" in hul binnekant ’n warm, digte vloeistof wat al hoe digter word hoe nader aan die kern van die planeet hulle voorkom.

Die Maan het baie min vlugtige stowwe: Sy kors bevat suurstof wat chemies verbind is in die rotse (soos in silikate), maar onbeduidende hoeveelhede waterstof, stikstof en koolstof.

## Verwysings 
## Eksterne skakels
* Volatile Ontdekkings in planetêre wetenskap
*15px Hierdie artikel is vertaal uit die Engelse Wikipedia
Dara Khosrowshahi

**Dara Khosrowshahi** (, gebore 28 Mei 1969) is 'n Irannees-Amerikaanse sakeman en die hoof- uitvoerende beampte (HUB) van Uber. Khosrowshahi was voorheen HUB van Expedia Group, 'n maatskappy wat verskeie webwerwe besit wat reistariewe vergelyk. Hy dien ook op die raad van direkteure van BET.com, Hotels.com, en The New York Times Company. 

Khosrowshahi verskyn op die lys van prominente Irannees-Amerikaners wat deur die ambassade van die Verenigde State in Tehran gepubliseer word.

## Verwysings 
## Bronne 
*
Planetologie

[duimnael|250px|[Titaan (maan)|Titaan se wasige atmosfeer.]]

**Planetologie** is die wetenskaplike studie van planete (insluitende Aarde), mane en planeetstelsels (veral dié in die Sonnestelsel) asook die prosesse wat hulle gevorm het. Dit behels die bestudering van voorwerpe so klein soos mikrometeoroïdes tot so groot soos gasreuse in ’n poging om hulle samestelling, dinamika, vorming, verband en geskiedenis te bepaal. Dit is ’n baie interdissiplinêre veld wat oorspronklik uit sterrekunde en aardrykskunde ontwikkel het, Dissiplines wat hiermee verband hou, sluit in ruimtefisika, wat die uitwerking van die Son op die liggame in die Sonnestelsel bestudeer, en astrobiologie.

Planetologie het waarnemings- en teoretiese takke wat met mekaar verband hou. Waarnemingsnavorsing kan ’n kombinasie insluit van ruimteverkenning, veral met robottuie, sendings wat afstandswaarneming behels en eksperimentele werk in laboratoriums op die Aarde. Die teoretiese komponent sluit rekenaarsimilasies en wiskundige modelbou in.

Planetoloë werk gewoonlik in die departement sterrekunde of fisika aan universiteite, maar daar is ook baie planetologie-instellings wêreldwyd. Verskeie groot konferensies word elke jaar gehou. 

## Vergelykende planetologie
Planetologie maak dikwels van vergelykings gebruik om groter duidelikheid te kry oor die voorwerpe wat bestudeer word. Dit kan die vergelyking van die digte atmosfere van die Aarde en Saturnus se maan Titaan behels, die evolusie van voorwerpe in die buitenste Sonnestelsel op verskillende afstande van die Son af, of die geomorfologie van die oppervlakke van die rotsplanete.

Veral vergelykings van die Aarde se eienskappe kom dikwels voor, want dis baie toegankliker en ’n groter omvang metings is moontlik. Analogiestudies oor die Aarde is veral algemeen in planetêre geologie, geomorfologie en atmosfeerkunde.

## Verwysings 
## Eksterne skakels
*
*15px Hierdie artikel is vertaal uit die Engelse Wikipedia
Studtis

**Studtis** is 'n klein nedersetting op die R332 provinsiale pad wat deur die Baviaanskloof gaan. Dit is digby die Baviaanskloofrivier. Die nedersetting bestaan uit 'n paar winkels en 'n polisiestasie. Die nedersetting het sy naam verkry van 'n Duitse handelaar wat eens op 'n tyd hier 'n winkel bedryf het. Net oos van Studtis is die Campbell-monument.

## Bron 
* Op Pad in Suid-Afrika. B.P.J. Erasmus. 1995.
R332 (Suid-Afrika)

Die **R332** is 'n streekspad wat deur die Baviaanskloof gaan. Die pad begin 10 km suid van Willowmore en eindig digby Humansdorp en is nie geteer nie. Die pad begin waar dit van die N9-nasionale pad afdraai. Hiervandaan gaan die pad suidoos en na ongeveer 48 km gaan dit oor die Nuwekloofpas in die Baviaanskloofberge. Nou draai die pad ooswaarts en volg die Baviaanskloofrivier. Na 'n verdere 42 km word die nedersetting Studtis bereik. Die Campbell-monument is net oos van Studtis. Nou gaan die pad deur Sandvlakte, Coleskeplaas en Cambria. Die pad gaan verby die Tjaart van der Walt-gedenknaald. Die pad neig nou meer suidooswaarts en dan net voor die R331 afdraai word by die afdraai na die Kougadam verbygery. Dan gaan die pad  amper suidwaarts en sluit by die R330 aan net noord van Humansdorp. Die R330 bereik dan die N2-nasionale pad.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bronne 
* Op Pad in Suid-Afrika. B.P.J. Erasmus. 1995. 
* South Africa Road Atlas. Mapstudio. 

## Bron 
* Dept Transport
2019 Kanadese Grand Prix

Die **2019 Formule Een Kanadese Grand Prix** is op 9 Junie 2019 op die Gilles Villeneuve-renbaan in  Montreal, Kanada gehou. Dit was die sewende wedren van die kampioenskapseisoen gewees.

## Bande 
Pirelli het die volgende bande verskaf:

## Vrye oefening 
### Uitslag 
## Kwalifisering 
## Wedren 
### Renuitslag 
 Valtteri Bottas verdien 'n ekstra punt vir die vinnigste rondte.

## Puntestand na die Grand Prix 
### Renjaers 
### Vervaardigers 
## Verwysings
2019 Franse Grand Prix

Die **2019 Formule Een Franse Grand Prix** het op 23 Junie 2019 op die Paul Ricard-renbaan plaasgevind. Die was die agtste wedren van die kampioenskap gewees.

## Bande 
Pirelli het die volgende bande in Frankryk verskaf:

## Vrye oefening 
### Uitslag 
## Kwalifisering 
### Verslag 
Toro Rosso-jaer Daniil Kvyat moet heel agter wegspring vir die wedren, omrede hy reeds sy vierde enjin van die seisoen gebruik het na 'n opgradering deur enjinverskaffer Honda. Williams-bestuurder, George Russell, het ook 'n aantal dele van sy enjin vervang, en ook hy moes agteraan begin.

### Uitslag 
## Wedren 
### Renuitslag 
## Puntestand na die Grand Prix 
### Renjaers 
### Vervaardigers 
## Verwysings
Apostilleverdrag

duimnael|400px|

Die **Haagse Verdrag tot Afskaffing van die Vereiste van Wettiging van Buitelandse Openbare Aktes**, die **Apostilleverdrag** of die **Apostillekonvensie**, is ’n internasionale verdrag wat deur die Haagse Konferensie vir Internasionale Privaatreg opgestel is. Dit spesifiseer die wyses waarop ’n dokument wat in een van die ondertekenaarlande vir regsdoeleindes gesertifiseer kan word in elk van die ander ondertekenaarlande. ’n Sertifisering onder die voorwaardes van die verdrag word ’n **apostille** (van Latyn *post illa* en dan Frans *’n kanttekening*) of **Haagse Apostille** genoem. die dokument. Indien die verdrag tussen twee lande geld, is ’n apostille genoegsaam om ’n dokument se geldigheid te sertifiseer, en verwyder dit die behoefte aan dubbele sertifisering deur eers die land van oorsprong, en dan die land van ontvangs.

## Prosedure 
Apostilles is ’n aanhangsel tot *Bevoegde Owerhede* wat deur die regering van die staat wat ’n ondertekenaar van die verdrag is. ’n Lys van hierdie owerhede word deur die Haagse Konferensie vir Internasionale Privaatreg bewaar. Voorbeelde van aangewese owerhede is ambassades, ministeries, howe of (plaaslike) regerings. In Suid-Afrika is die Direkteur-generaal van die Departement van Internasionale Betrekkinge en Samewerking die bevoegde owerheid. In die Verenigde State is die Staatsekretaris en sy verteenwoordigers van elke staat gewoonlik bevoegde owerhede. In die Verenigde Koninkryk word alle apostilles deur die Buitelandse- en Statebondburo in Milton Keynes uitgegee.

Om vir ’n apostille in aanmerking te kom, moet ’n dokument eers deur ’n amptenaar wat deur die bevoegde owerheid erken word, uitgereik of gesertifiseer word. In die Amerikaanse deelstaat Vermont, hou die Staatsekretaris proewe van alle notarisse publiek sodat dokumente wat genotariseer is, in aanmerking kom vir apostilles. Insgelyks is howe in Nederland geskik om ’n apostille direk op alle munisipale burgerlikestatusdokumente te plaas. In sommige gevalle word tussensertifiserings vereis deur die land waarin die dokument sy oorsprong het alvorens dit vir ’n apostille in aanmerking kan kom. In New York Stad word die Kantoor vir Bevolkingsdokumente (wat onder meer geboortesertifikate uitreik) nie direk deur die New Yorkse Staatsekretaris erken nie. Gevolglik moet die stadsklerk se handtekening deur die munisipale klerk van New York Distrik gesertifiseer word sodat die geboortesertifikaat vir ’n apostille in aanmerking kan kom. In Japan word alle amptelike dokumente in Japannees uitgereik; die Departement van Buitelandse Sake kan dan ’n apostille vir hierdie dokumente uitreik In Indië kan die apostillesertifisering van die Departement van Eksterne Sake in Nieu-Delhi verkry word nadat dit deur die regering van die Indiese staat waar die dokument uitgereik is (vir opvoedingsdokumente) geoutentiseer is.

## Belanghebbende lande van die konvensie 
128 lande is belanghebbend by die konvensie en dit is van krag in alle lidlande van die Europese Unie en elk behalwe tien lede van die Haagse Konferensie vir Internasionale Privaatreg.

## Verwysings
Mislukte staat

duimnael|400px|Wêreldkaart van lande volgens die *Fragile States Index* in 2018:
duimnael|400px|Wêreldkaart van lande volgens die *Fragile States Index*, 2005–2013'':

'n **Mislukte staat** (Engels: *failed state*) is 'n staat wat nie daarin slaag om sy fundamentele funksies as soewereine staat in die moderne wêreldstelsel uit te voer nie. So 'n staat kan nie sy binnelandse orde verseker deur sy gesag uit te oefen nie en het nie meer die monopolie op die gebruik van wettige mag binne sy landsgrense nie.

Die dinamiek wat lei tot die mislukking van 'n staat is baie wyd en kan onder meer veroorsaak en gekenmerk word deur faktore soos roofbewind, die uitbuiting van burokratiese mag, etniese geweld, burgeroorlog of krygsheerskappy. Voorbeelde van mislukte state sluit in Kambodja, Haïti, Rwanda, Liberië, Sierra Leone, die Republiek die Kongo en Somalië.

Die staatsorde van 'n mislukte staat verkrummel omdat dit nie meer as 'n lewensvatbare politieke eenheid kan funksioneer nie.

Sodoende glo die burgery dat hul regering nie meer wettig regeer nie en word hierdie staat as onwettig deur die internasionale gemeenskap gesien.

Alhoewel min state heeltemal ineenstort, is daar 'n groot hoeveelheid mislukte state wat skaars funksioneer en gevaarlik naby aan ineenstorting is.

Hierdie state het dikwels nie net probleme binne hul grense nie, maar veroorsaak gereeld ook streeksonstabiliteit deurdat daar 'n uitvloeiing van vlugtelinge is, 'n toevlugsoord vir dwelmsmouse ontstaan en wapensmokkelaars en terroriste-organisasies floreer. Dit lei dan daartoe dat daar dikwels van eksterne rolspelers verwag word om in hierdie mislukte state in te gryp om humanitêre verligting te bring en vrede te probeer bewaar.

## Verwysings 
## Bronne 
* Duvenhage, A. ''Politieke verval as 'n patroon van politieke verandering: 'n teoreties-verkennende perspektief''.
Sebastian Kurz

**Sebastian Kurz** (; gebore 27 Augustus 1986) is 'n Oostenrykse politikus wat van Desember 2017 tot Mei 2019 en van Januarie 2020 tot Oktober 2021 as kanselier van Oostenryk het gedien. Hy was van Mei 2017 tot Desember 2021 ook voorsitter van die Oostenrykse Volksparty (Duits: *Österreichische Volkspartei*, ÖVP) gewees.

Kurz is in Meidling, Wene gebore en het daar grootgeword. Hy matrikuleer in 2004 aan die GRG 12 Erlgasse en voltooi in 2005 sy militêre diensplig. In daardieselfde jaar begin hy regte by die Universiteit Wene studeer, maar hy voltooi nie sy studies nie. Kurz se politieke loopban begin in 2003 toe hy by die Jong Volksparty (Duits: *Junge Volkspartei*, JVP) aansluit. Hy betree in 2008 sy eerste politieke pos as voorsitter van die JVP vir Wene. Een jaar later word hy die federale voorsitter van die JVP.

In 2019 word Kurz lid van die Weense staats- en stadswetgewer. Na 'n skommeling van die eerste kabinet van Faymann in 2011 word Kurz staatssekretaris vir integrasie in die departement van binnelandse sake. In 2013 dien hy kortliks as lid van die nasionale raad. Na die wetgewende verkiesing van 2013 word Kurz minister van buitelandse sake, en word hy sodoende die jongste persoon in die geskiedenis van Oostenryk om hierdie amp te beklee.

Na die bedanking van visekanselier Reinhold Mitterlehner as voorsitter van die Volksparty in Mei 2017 word Kurz as sy opvolger aangewys. Mitterlehner se onttrekking uit alle politieke poste lei tot die einde van die kabinet van Kern en tot die vroeë wetgewende verkiesing van 2017, waarin Kurz as die gewildste kandidaat vir sy party deelneem en groot ondersteuning werf met sy kerntemas van immigrasie en sosiale politiek. Die Volksparty wen uiteindelik die verkiesing met 31,5% van die stemme.

As leier van die grootste party na die verkiesing word Kurz deur die staatspresident Van der Bellen opdrag gegee om 'n kabinet te vorm. Kurz vorm gevolglik 'n koalisie met die Vryheidsparty van Oostenryk (Duits: *Freiheitliche Partei Österreichs*, FPÖ) en word op 18 Desember 2017 as kanselier beëdig. Tydens sy kanselierskap stel hy die 12-uur-werkdag in werking, begin hy die samesmelting van alle Oostenrykse sosiale versekeringsfondse, verbied hy volgesigsluiers in die openbaar, wysig hy familiesubsidie vir Europese buitelanders, bring hy verpligte Duitslesse tot stand, verwerp hy die globale migrasiepakt van die Verenigde Nasies, en stel hy die digitale kantoor en 'n federale basisinkomste voor.

Sy ondersteuners beskou sy regeringstyl as aktief en spoedig, terwyl sy opponente dit as onsamewerkend en haastig beskou. Tydens sy termyn as kanselier was hy die jongste regeringshoof ter wêreld.

Weens 'n korrupsieskandaal in die Vryheidsparty breek die koalisie uitmekaar en word Kurz op 27 Mei 2019 deur die nasionale raad deur middel van 'n mosie van wantroue uit die amp van kanselier onthef. Die staatspresident Van der Bellen verwyder hom die volgende dag amptelik uit sy pos en vervang hom met Hartwig Löger.

## Verwysings 
## Eksterne skakels
Gruppo PAM

**Gruppo PAM S.p.A.** is 'n Italiaanse groothandeloorneming wat in 1958 gevestig is en sy setel in Venesië het. Die administratiewe hoofkwartier is in Spinea in die provinsie Venesië geleë. Sy aandele is volledig in besit van die houermaatskappy *Gecos S.p.A.* Die onderneming se naam is 'n akroniem van die Italiaanse *Più a Meno* ("Meer vir min"). Die groep bedryf onder meer hiper- en supermarkte, waaronder die bekende ketting Pam.
Maserati

**Maserati** is 'n Italiaanse vervaardiger van luukse motors. Die firma is in 1914 in Bologna gevestig maar sy setel is tans in Modena. Sy embleem is 'n drietandvurk.

In die 1950's het Maserati sukses behaal met sy renmotors. So het Juan Manuel Fangio in 1957 die Formule 1-wêreldkampioenskap in 'n Maserati 250F gewen. Tradisioneel is Ferrari die belangrikste mededinger van Maserati, alhoewel die onderneming tussen 1997 en 2005 as 'n dogtermaatskappy van Ferrari binne die multinasionale Fiat-Chrysler-onderneming bestuur is.

## Verwysings 
## Eksterne skakels 
* Amptelike Maserati webwerf
* Amptelike Maserati Wedren webblad
* Amptelike Maserati Toekennings webwerf
Barilla

**Barilla** is 'n Italiaanse vervaardiger van graankos. Die onderneming, wat sy setel in Parma het, is die wêreldmarkleier in die pastabedryf. 'n Twintigtal handelsmerke, meestal vir graanprodukte soos brood, koekies en versnaperinge, is in besit van die Barilla Groep.
Annegret Kramp-Karrenbauer

**Annegret Kramp-Karrenbauer** (; gebore 9 Augustus 1962), soms na verwys volgens haar voorletters **AKK**, is 'n Duitse politikus en sedert 2018 die leier van die Christelik Demokratiese Unie (CDU) in opvolging van Angela Merkel. Sy was van Julie 2019 tot Desember 2021 ook minister van Verdediging gewees. Sy dien voorheen as sekretaris-generaal van die party en as minister-president van Saarland van 2011 tot 2018 en word sodoende die eerste vrou om die Saarlandse regering te lei en die vierde vrou in Duitsland om 'n deelstaatsregering te lei. Kramp-Karrenbauer word as sosiaal konserwatief beskou, maar op die linkse vleuel van die CDU in terme van ekonomiese beleid, en is al as 'n sentris beskryf. Sy is 'n aktiewe Katoliek en het op die Sentrale Komitee van Duitse Katolieke gedien.

## Politieke standpunte 
### Buitelandse beleid 
#### Verbale aanval op Italië 
In Mei 2019 het Kramp-Karrenbauer in 'n onderhoud met Europese dagblaaie die Italiaanse regering aangeval en die regeringsparty Lega daarvan beskuldig dat dit 'n vyandelike beleid teenoor die Europese Unie sou steun. Italiaanse ekonomiese bande met Rusland en die Volksrepubliek China het sy as moontlike "sorgwekkende pogings" van dié twee lande beskryf om invloed op Italië se beleid uit te oefen.

Die Italiaanse regering en ondernemings het belangstelling vir die Chinese projek van 'n nuwe Syroete getoon wat handelsbetrekkinge tussen Europa en China sal verstewig, terwyl Rusland tradisioneel 'n belangrike afsetmark vir Italiaanse luukse produkte soos skoene en landbougoedere is.

### Meningsvryheid 
In Mei 2019 sorg Kramp-Karrenbauer vir omstredenheid toe sy vir die inperking van meningsvryheid op die internet gevra het nadat haar party in 'n video op YouTube gekritiseer is. Alhoewel die Duitse grondwet vryheid van spraak beskerm, meen Kramp-Karrenbauer dat menings tydens verkiesingsveldtogte gereguleer moet word.

## Verwysings